„Kvety a knihy sú pre veľa ľudí potrebné ako každodenný chlieb.“

Honoré De Balzac

## **„Kniha ťa zoberie do úžasného sveta,**

## **to ti počítač a mobil určite nedá!“**

## Pri tejto príležitosti sme pripravili viacero zaujímavých akcií.

## **Projekt sa začne 11.3.2024 a skončí sa 4.4.2024.**

**Knižná hádanka/ každý pondelok** (11.3., 18.3., 25.3.) na nástenku pripneme 1 súťažnú úlohu. Úloha bude vždy aj na Edupage- na našej školskej stránke. Úlohu počas týždňa žiaci vyriešia a prinesú odpoveď do piatku do školy. Odpoveď musí mať uvedené celé meno a priezvisko žiaka. Vždy na konci týždňa sa odpovede skontrolujú a riešitelia so správnou odpoveďou postupujú do ďalšieho kola. 3.4.2024 bude záverečné losovanie. 3 vylosovaní budú odmenení peknýmicenami.

**Dvaja knižní hrdinovia/ každý utorok** (12.3., 19.3., 26.3.) zverejníme 2 knižných hrdinov na nástenku a aj na Edupage- na našej školskej stránke. Žiaci budú mať za úlohu uhádnuť ich mená do ďalšieho dňa do 8.00 hodiny. Svoje odpovede hodia do vopred pripravenej škatule. Odpoveď musí mať uvedené celé meno a priezvisko žiaka. Vždy poobede 13.3., 20.3., 27.3. vyžrebujeme 1 výhercu.

**Čitáreň/ piatok** (15.3., 22.3.) bude v čase od 13.00 do 14.00 hod. pre deti vyhradená čitáreň. Môžu si priniesť vlastné knihy alebo požičať školské knihy.

**11.3.---------------------------------------------------------------------------------------------------**

11.3.pondelok - otvorenie projektu

**Knižná hádanka**

11.3.pondelok - 3.4. streda

**Knižné bingo**

Žiaci si doma prezrú svoju knižnicu. Dostanú hrací plán, kde budú informácie o knihách. Ak takú knihu majú, zaznačia si ju do príslušného okienka hracieho plánu. Môžu si knihy odfotiť a nalepiť obrázok do hracieho plánu. Môžu si ju nakresliť, prípadne iba zapísať názov a autora. Ak budú mať vyplnený riadok, stĺpec, alebo diagonálu, úlohu splnili.

Kto bude mať zo školy najviac políčok, bude odmenený.

11.3.pondelok

**Stopky na telefóne - na hodine SJL**

Po prečítaní 10 názvov rozprávkových postáv majú deti v časovom   
limite 1 min. všetky správne zopakovať.

Napr. Snehulienka, kráľ, krtko, Hermiona, Nemo, ježibaba, Zlatovláska, Mrázik, Červená Čiapočka, Olaf

11.3.pondelok

**Čo je pravda a čo nie - na hodine SJL**

Z prečítaných názvov rozprávok musia deti určiť počet všetkých nesprávnych.

Napr. Janko a Morenka, Tri prasiatka, Zelená Čiapočka, Lucia v krajine zázrakov, Tom a Berry, Dievčatko so zapaľovačom, Cisárové bodkované šaty, Popoluška, O 15 mesiačikoch

12.3.---------------------------------------------------------------------------------------------------

12.3. utorok

**Dvaja knižní hrdinovia**

12.3. utorok

**Výroba jednoduchej knižky - na hodine PVC**

Žiaci 3. a 4. ročníka vyrobia na PVC pre žiakov 1. a 2. ročníka knižku: Domček, kto v tebe býva?

pre žiakov 3., 4. ročníka si pripravia prázdnu knižku, ktorú využijú neskôr.

12.3. utorok

**Výroba záložky**

Na šikovných rukách si vyrobia žiaci 1. a 2. ročníka záložky do knihy.

13.3.---------------------------------------------------------------------------------------------------

13.3., 14.3., 15.3. streda až piatok

**Návrh obálky mojej obľúbenej knihy - na hodine VYV**

13.3. streda

**Domček, kto v tebe býva?**

Prváci a druháci si na hodine SJL prečítajú rozprávku a vyrobia knižku, ktorú im pripravili starší žiaci.

Tretiaci a štvrtáci si skupinovou formou vymyslia rozprávku na hodine čítania a vyrobia si knižku.

13.3. streda

**Výroba záložky**

Na šikovných rukách si vyrobia žiaci 3. a 4. ročníka záložky do knihy.

13.3. vyžrebujeme 1 výhercu: Knižní hrdinovia.

14.3.---------------------------------------------------------------------------------------------------

14.3. štvrtok

**Dotazník**

Žiaci 3. ročníka zistia odpovede na otázky z dotazníka u svojich spolužiakov a u prvákov, žiaci 4. ročníka zistia odpovede na otázky z dotazníka u svojich spolužiakov a u druhákov. Tretiaci a štvrtáci spoločne vyhodnotia dotazník na hodine čítania a výsledky odprezentujú pred celou školou na druhý deň doobeda.

15.3.---------------------------------------------------------------------------------------------------

15.3. piatok

**Dotazník - vyhodnotenie.**

15.3. piatok

**Kvíz - v rámci dohodnutej vyučovacej hodiny**

Samostatná kategória súťažiacich budú prváci. Žiaci 2.-4. ročníka budú tvoriť družstvá. Víťazné družstvo bude odmenené drobným darčekom.

15.3. piatok

**Čitáreň**

18.3.---------------------------------------------------------------------------------------------------

18.3. pondelok

**Knižná hádanka**

18.3. pondelok

**„Čítajme si...“**18.3. -21.3.

18.3. pondelok

**Báseň**

Počas Veľkej noci môžu žiaci vytvoriť báseň, v ktorej použijú slová:

vajíčko, zajačik, srdiečko, vodička, slniečko.

Báseň deti tvoria dobrovoľne, kto báseň vymyslí, napíše ju na papier A4, napíše svoje meno a priezvisko, prípadne nakreslí obrázok. Samozrejme menším deťom môžu pomáhať aj rodičia a príbuzní. Tie najlepšie budú odmenené.

19.3.---------------------------------------------------------------------------------------------------

19.3. utorok

**Moja NAJ kniha - na hodine SJL/ ČÍTANIA**

Žiaci si na pripravenom lístočku prinesú informácie o obľúbenej knihe a spoločne si o nich porozprávame na hodine čítania.

19.3. utorok

**Dvaja knižní hrdinovia**

19.3. utorok

**Moja obľúbená rozprávková postava**

Na šikovných rukách si žiaci 1. a 2. nakreslia obľúbenú rozprávkovú postavu, prípadne si ju môžu vyrobiť.

20.3.---------------------------------------------------------------------------------------------------

20.3. streda

**Literárne postavy**

Hľadáme dvojice rozprávkových postáv. Po škole budú polepené názvy postáv a žiaci rozdelení do skupín budú mať do predtlačeného papiera nájsť dvojice. Prváci hľadajú dvojicu- názov rozprávky a obrázok.

20.3. streda

**Moja obľúbená rozprávková postava**

Na šikovných rukách si žiaci 3. a 4. nakreslia obľúbenú rozprávkovú postavu, prípadne si ju môžu vyrobiť.

20.3. streda

**Dvaja knižní hrdinovia**

20.3. vyžrebujeme 1 výhercu: Knižní hrdinovia.

21.3.---------------------------------------------------------------------------------------------------

21.3. - štvrtok

**Literárne postavy sa predstavujú - na hodine SJL/ČÍTANIA**

Pripravíme si kartičky, na ktorých budú postavy z jednotlivých ukážok z literárnej výchovy. Žiaci si potom ťahajú kartičky, z ktorých si pripravia monológy tak, aby vystihli čo najlepšie zobrazovanú postavu( prváci môžu ťahať iba názov a skúsiť ju opísať v hádanke) . Ostatní žiaci hádajú, z akej ukážky je postava a kto je autorom.

22.3.---------------------------------------------------------------------------------------------------

22.3. piatok

**Divadlo**

Žiaci si v skupinkách môžu pripraviť bábkové divadlo. Ak niekto uprednostňuje hranie pomocou postáv - hercov, pokojne môže zvoliť aj túto alternatívu.

Hrať sa bude počas 4. vyučovacej hodiny.

Kto si vyrobí bábky, zahrá známu rozprávku, prípadne vymyslený príbeh, budeodmenený 1.

22.3. piatok

**Čitáreň**

25.3.---------------------------------------------------------------------------------------------------

25.3. pondelok

**Knižná hádanka**

26.3.---------------------------------------------------------------------------------------------------

26.3. utorok

**Najrýchlejší čitateľ - na hodine SJL/ČÍTANIA**

Vyberieme vhodný text. Žiakom dáme limit 1 minútu. Odštartujeme a žiaci čítajú. Ak prečítajú slovo zle, vrátime ich, ale čas im ide. Po uplynutí časového limitu porátame počet slov a zapíšeme. Najrýchlejší z každého ročníka bude odmenený knižnou cenou.

26.3. utorok

**Dvaja knižní hrdinovia**

27.3.---------------------------------------------------------------------------------------------------

27.3. streda

**Dvaja knižní hrdinovia**

20.3. vyžrebujeme 1 výhercu: Knižní hrdinovia.

27.3. streda

**Hviezdoslavov Kubín - okresné kolo**

3.4.---------------------------------------------------------------------------------------------------

3.4. streda

**Knižná hádanka**

3.4. záverečné losovanie - vyžrebujeme 3 výhercov.

3.4. streda

**Báseň - vyhodnotenie vlastnej tvorby.**

Tí najlepší budú odmenení.

4.4.---------------------------------------------------------------------------------------------------

4.4. štvrtok

**Vyhodnotenie projektu**